dh-unibe/image-text_koenigsfelden-charters-post-1500 huggingface dataset:
Wir Alb̄r ✳ von gots gnaden ✳ hˀtzog ze Oͤster̄ ✳ ze Steyr ✳ und ze Kn̄den ✳ tun kund ✳ umb die zehen
stuke geltes uf den guetnˀ ✳ die hernach geschriben sind in dem Eygen uf Wˀnh̄ guͤt ✳ in dˀ gassen ✳
ein mutt habnˀ ✳ uf vron Adelheiten dˀ Vorstˀinn ✳ guͤt ✳ ze Windisch ✳ zehen vierteil rokken ✳ ein malter
habnˀ und zwelf schilling ✳ fur ein swin ✳ daz sol nŵn schilling ✳ und vier phennīg ✳ wert sein ✳ auf
Ruͤdolfs dez Meyer ✳ guͤt ✳ vierdhalbn̄ mûtt rogken ✳ und fumf mûtt habern ✳ auf Petˀs dez Meier
guͤt ✳ von Husen ✳ zwey vierteil rogken ✳ auf Ratgebn̄ ✳ guͤt ✳ ein vierteil rogken ✳ und uf Heinreichs
Zimbermānes guͤt ✳ drey schilling fuͤr fleisch ✳ daz alles ✳ unser liebˀ bruͤdˀ hˀtzog Leuppolt selig ✳ weilent Ruͤdolfen ✳ und Albrechten ✳ den gebruͤdnˀ von Winterbˀg ✳ gesatzt het ✳ fùr zehen mark silbˀs
so ✳ er ✳ in schuldig waz ✳ fùr den schaden ✳ und den kosten ✳ den si in seinem dienst ✳ genomen ✳ und
gehabt hêten ✳ daz unser lieber swestˀ ✳ vroͧw Agnes weilent kunigùm ze Ungnˀ ✳ denselbn̄ satz ✳
von den erbnˀ ✳ Margreten ✳ weilent dez obgenantē Albrechtz von Wintˀberg ✳ housvrôwn ✳ und
von Annen ✳ des egenantē Ruͦdolfs ✳ von Winterbˀg ✳ tochtˀ ✳ mit unsrˀ gunst ✳ und guͤten willn̄
gelost hat ✳ und sol dieselb unsˀ swestˀ ✳ odˀ wem ✳ si ✳ den vorgenantē satz ✳ schaft ✳ denselbn̄ satz ✳
niezzen und innhabn̄ ✳ an alln̄ abslag ✳ als lang ✳ untz daz wir ✳ odˀ unsˀ erbn̄ ✳ sew ✳ dˀ vorgenanten zechen mark silbers gêntzlich vˀrichten und geweren mit urkund ditz briefs ✳ geben
ze Brugg ✳ an sunetag ✳ vor sand Gallen tag ✳ nach christes geburde ✳ drûtzehen hundˀt jar ✳
darnach in dem zwey und fûmftzkistem jar. ✳
Konigsf. 246
Sont: vor Gallj
✳
Kgsf. 246 .
wist umb x stuck geltz ✳ uff ettlichen
guͤttern̄ ✳ im ampt eigenn ✳ zuͦ Windisch
Hùsenn und anderswo ✳ ist ein pfandscht
soferne Agnes kùngin etwa zuͦ Ungarn
vō hertzog Albrecht₎ gelòst ✳ und das
den fròwen zuͦ Kùngsfeld₎ geben
Staatsarchiv
AARGAU
K
D ✳ 9 ✳
1352
vj b✳
b iiij
die march geltes ze Windisch
un̄ im eigan
der xv brief xvij